รัฐบาลไทย-ข่าวทำเนียบรัฐบาล-กรมการขนส่งทางบก ชวนตรวจเช็คสภาพรถฟรีภายใต้กิจกรรม “ตรวจรถฟรี ขับขี่ปลอดภัย”  ณ ศูนย์บริการของภาคีเครือข่ายภาครัฐและเอกชนทั่วประเทศตั้งแต่บัดนี้จนถึง 15 เมษายน 2566
วันพฤหัสบดีที่ 23 มีนาคม 2566
กรมการขนส่งทางบก ชวนตรวจเช็คสภาพรถฟรีภายใต้กิจกรรม “ตรวจรถฟรี ขับขี่ปลอดภัย”  ณ ศูนย์บริการของภาคีเครือข่ายภาครัฐและเอกชนทั่วประเทศตั้งแต่บัดนี้จนถึง 15 เมษายน 2566
...
กรมการขนส่งทางบก ชวนตรวจเช็คสภาพรถฟรีภายใต้กิจกรรม “ตรวจรถฟรี ขับขี่ปลอดภัย”ณ ศูนย์บริการของภาคีเครือข่ายภาครัฐและเอกชนทั่วประเทศตั้งแต่บัดนี้จนถึง 15 เมษายน 2566
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เทศกาลสงกรานต์เป็นช่วงวันหยุดยาวที่ประชาชนนิยมเดินทางกลับภูมิลําเนาหรือเดินทางไปพักผ่อนท่องเที่ยวตามสถานที่ต่าง ๆ มีประชาชนเดินทางและใช้รถใช้ถนนเป็นจํานวนมาก รัฐบาลและกระทรวงคมนาคม ได้กําชับให้หน่วยงานที่เกี่ยวข้องอํานวยความสะดวกประชาชนในการใช้รถใช้ถนนในช่วงเทศกาลสงกรานต์ให้มีความปลอดภัย กรมการขนส่งทางบก (ขบ.) จึงได้ร่วมกับภาคีเครือข่ายทั้งภาครัฐและเอกชน จัดกิจกรรม “ตรวจรถฟรี ขับขี่ปลอดภัย” เพื่อให้บริการตรวจสภาพความพร้อมของรถยนต์และรถจักรยานยนต์เบื้องต้นก่อนเดินทาง กว่า 20 รายการ โดยไม่คิดค่าบริการ เช่น การตรวจระบบเบรก สภาพยาง การทํางานของเครื่องยนต์ ระดับน้ํามันเครื่องและความสกปรกของน้ํามันเครื่อง หม้อน้ําและรอยรั่ว ไส้กรองอากาศ การทํางานของไฟส่องสว่างและไฟสัญญาณต่าง ๆ เป็นต้น ซึ่งจะได้รับการดูแลจากช่างผู้ชํานาญงาน นอกจากนี้ บางหน่วยงานยังมีบริการตรวจเช็กลูกหมากปีกนก ลูกปืนล้อ ตรวจถังน้ํามันเชื้อเพลิง รวมถึงท่อและข้อต่อน้ํามันเชื้อเพลิงให้เพิ่มเติม ทั้งยังให้ส่วนลดค่าอะไหล่บางรายการอีกด้วย เจ้าของรถยนต์และรถจักรยานยนต์สามารถนํารถเข้ารับบริการที่ศูนย์บริการของภาคีเครือข่ายภาครัฐและเอกชนทั่วประเทศที่มีป้ายประชาสัมพันธ์ “ตรวจรถฟรี ขับขี่ปลอดภัย” ได้ตั้งแต่บัดนี้จนถึงวันที่ 15 เมษายน 2566
อธิบดีกรมการขนส่งทางบก กล่าวเพิ่มเติมว่า ขบ. มีความมุ่งมั่นในการทํางานเพื่ออํานวยความสะดวกให้ประชาชนโดยร่วมกับภาคีเครือข่าย เพื่อส่งเสริมและสร้างความตระหนักให้เจ้าของรถเห็นความสําคัญของการตรวจเช็กสภาพความพร้อมของรถ เครื่องยนต์และอุปกรณ์ส่วนควบของรถก่อนการเดินทาง ได้รับความร่วมมือเป็นอย่างดีจากภาคีเครือข่ายภาครัฐและเอกชน ได้แก่ ราชยานยนต์สมาคมแห่งประเทศไทยในพระบรมราชูถัมภ์ (ร.ย.ส.ท.) สมาคมผู้ประกอบการรถจักรยานยนต์ไทย สมาคมการค้าไทย - ยุโรป สมาคมตรวจสภาพรถเอกชนไทย สมาคมอุตสาหกรรมยานยนต์ไทย สถาบันยานยนต์ บริษัท โตโยต้า มอเตอร์ ประเทศไทย จํากัด บริษัท ฮอนด้า ออโตโมบิล (ประเทศไทย) จํากัด บริษัท นิสสัน มอเตอร์ (ประเทศไทย) จํากัด บริษัท ตรีเพชรอีซูซุเซลส์ จํากัด บริษัท มิตซูบิชิ มอเตอร์ส (ประเทศไทย) จํากัด บริษัท ฮุนได มอเตอร์ (ไทยแลนด์) จํากัด บริษัท ไทยฮอนด้า แมนูแฟคเจอริ่ง จํากัด บริษัท ไทยยามาฮ่ามอเตอร์ จํากัด บริษัท คาวาซากิ มอเตอร์ เอ็นเตอร์ไพรส์ (ประเทศไทย) จํากัด บริษัท ซูซูกิ โมโตเซลส์ คอร์ปอเรชั่น (ประเทศไทย) จํากัด บริษัท กลางคุ้มครองผู้ประสบภัยจากรถ จํากัด บริษัท วิริยะประกันภัย จํากัด (มหาชน) บริษัท บางจาก คอร์ปอเรชั่น จํากัด (มหาชน) บริษัท บี - ควิก จํากัด บริษัท ฟอร์ซเวย์ (ประเทศไทย) จํากัด (ศูนย์บริการ AUTO QUIKS) บริษัท ทีซี ซูบารุ (ประเทศไทย) จํากัด บริษัท คาร์เวิลด์ คลับ จํากัด บริษัท มาสด้า เซลส์ (ประเทศไทย) จํากัด บริษัท ซูซูกิ มอเตอร์ (ประเทศไทย) สํานักงานคณะกรรมการคุ้มครองผู้บริโภค บริษัท เทเวศประกันภัย จํากัด (มหาชน) และ บริษัท บริดจสโตนเซลส์ (ประเทศไทย) จํากัด
นอกจากนี้ผู้ขับขี่ควรเตรียมร่างกายให้พร้อมเมื่อทราบว่าต้องขับรถเป็นระยะทางไกล ๆ ควรพักผ่อนให้เพียงพออย่างน้อย 7 - 8 ชั่วโมง หากมีอาการเหนื่อยล้าระหว่างการเดินทางควรหยุดพักในจุดที่ปลอดภัย วางแผนและศึกษาเส้นทางล่วงหน้า ไม่ดื่มเครื่องดื่มแอลกอฮอล์ ขับรถด้วยความระมัดระวังปฏิบัติตามกฎจราจรอย่างเคร่งครัด คาดเข็มขัดนิรภัยและสวมหมวกนิรภัยทุกครั้งเมื่อขับขี่ยานพาหนะ เพิ่มความระมัดระวังเมื่อต้องขับขี่ในเส้นทางที่ไม่คุ้นเคย